CELEX: 32017R1751
Language: lv
Date: 2017-09-25 00:00:00
Title: Padomes Īstenošanas regula (ES) 2017/1751 (2017. gada 25. septembris), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā

26.9.2017   
            
            
               LV
            
            
               Eiropas Savienības Oficiālais Vēstnesis
            
            
               L 246/1
            
         PADOMES ĪSTENOŠANAS REGULA (ES) 2017/1751
   (2017. gada 25. septembris),
   ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 36/2012 (2012. gada 18. janvāris) par ierobežojošiem pasākumiem saistībā ar situāciju Sīrijā un ar ko atceļ Regulu (ES) Nr. 442/2011 (1), un jo īpaši tās 32. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2012. gada 18. janvārī pieņēma Regulu (ES) Nr. 36/2012.
            
         
               (2)
            
            
               Būtu jāatjaunina Regulas (ES) Nr. 36/2012 II pielikumā izklāstītā informācija par četrām personām un vienu vienību.
            
         
               (3)
            
            
               Tāpēc attiecīgi būtu jāgroza Regulas (ES) Nr. 36/2012 II pielikums,
            
         IR PIEŅĒMUSI ŠO REGULU.
   1. pants
   Regulas (ES) Nr. 36/2012 II pielikumu groza tā, kā norādīts šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 25. septembrī
      
         
            Padomes vārdā –
         
         
            priekšsēdētājs
         
         M. MAASIKAS
      
   
   
      (1)  OV L 16, 19.1.2012., 1. lpp.
   
   
      PIELIKUMS
      Regulas (ES) Nr. 36/2012 II pielikumu groza šādi:
      
                  1)
               
               
                  A punktā (“Personas”) ierakstus aizstāj ar šādiem:
                  
                              “236.
                           
                           
                              
                                 Saji' Darwish
                              
                              (jeb Saji Jamil Darwish; Sajee Darwish; Sjaa Darwis)
                              ()
                           
                           
                              Dzimšanas datums: 1957. gada 11. janvāris
                              Dienesta pakāpe: ģenerālmajors, Sīrijas Arābu Gaisa spēki
                           
                           
                              Viņam ir ģenerālmajora pakāpe, viņš ir augsta ranga militārpersona un bijušais komandieris Sīrijas Arābu Gaisa spēku 22. divīzijā, amatā pēc 2011. gada maija. Darbojas ķīmisko ieroču izplatīšanas jomā un ir atbildīgs par vardarbīgajām represijām pret civiliedzīvotājiem: kā Sīrijas Arābu Gaisa spēku augsta ranga virsnieks un 22. divīzijas komandieris līdz 2017. gada aprīlim ir atbildīgs par ķīmisko ieroču izmantošanu ar gaisa kuģiem, ko ekspluatē no 22. divīzijas kontrolē esošajām gaisa spēku bāzēm, tostarp par uzbrukumu uz Talmenes, kuru, kā norādīts Kopīgā izmeklēšanas mehānisma sagatavotajā ziņojumā, veica Hama lidlaukā bāzēti režīma helikopteri.
                           
                           
                              21.3.2017.
                           
                        
                              247.
                           
                           
                              
                                 Jayyiz Rayyan Al-Musa
                              
                              (jeb Jaez Sawada al-Hammoud al-Mousa; Jayez al-Hammoud al-Moussa)
                              ()
                           
                           
                              Dzimšanas datums: 1954. gads
                              Dzimšanas vieta: Hama, Sīrija
                              Pakāpe: ģenerālmajors
                           
                           
                              
                                 Hasaka gubernators, kuru amatā iecēla Bashar al-Assad. Viņš ir arī saistīts ar Bashar Al-Assad.
                              Viņam ir ģenerālmajora pakāpe, viņš ir vecākais virsnieks un bijušais štāba priekšnieks Sīrijas Gaisa spēkos.
                              Kā vecākais virsnieks Sīrijas Gaisa spēkos viņš ir atbildīgs par vardarbīgajām represijām pret Sīrijas civiliedzīvotājiem, tostarp par Sīrijas režīma īstenoto ķīmisko ieroču izmantošanu laikā, kad viņš bija Sīrijas Gaisa spēku štāba priekšnieks, kā norādīts Apvienoto Nāciju Organizācijas izveidotā Kopīgā izmeklēšanas mehānisma sagatavotajā ziņojumā.
                           
                           
                              18.7.2017.
                           
                        
                              248.
                           
                           
                              
                                 Mayzar 'Abdu Sawan
                              
                              (jeb Meezar Sawan)
                              ()
                           
                           
                              Dzimšanas datums: 1954. gads
                              Pakāpe: ģenerālmajors
                           
                           
                              Viņam ir ģenerālmajora pakāpe, viņš ir vecākais virsnieks un komandieris Sīrijas Gaisa spēku 20. divīzijā, amatā pēc 2011. gada maija.
                              Kā vecākais virsnieks Sīrijas Gaisa spēkos viņš ir atbildīgs par vardarbīgajām represijām pret civiliedzīvotājiem, tostarp uzbrukumiem civiliedzīvotāju apdzīvotiem reģioniem, izmantojot gaisa kuģus, ko ekspluatē no 20. divīzijas kontrolē esošām gaisa spēku bāzēm.
                           
                           
                              18.7.2017.
                           
                        
                              249.
                           
                           
                              
                                 Isam Zahr Al-Din
                              
                              (jeb Isam Zuhair al-Din; Isam Zohruddin; Issam Zahruddin; Issam Zahreddine; Essam Zahruddin; Issam Zaher Eldin; Issam Zaher al-Deen; Nafed Assadllah)
                              ()
                           
                           
                              Dzimšanas datums: 1961. gads
                              Dzimšanas vieta: Tarba, As-Suwayda province, Sīrija
                              Pakāpe: brigādes ģenerālis
                           
                           
                              Viņam ir brigādes ģenerāļa pakāpe, un viņš ir vecākais virsnieks Republikas gvardē, amatā pēc 2011. gada maija. Kā vecākais militārais virsnieks viņš ir atbildīgs par vardarbīgajām represijām pret civiliedzīvotājiem, tostarp Baba Amr aplenkuma laikā 2012. gada februārī.
                           
                           
                              18.7.2017.”
                           
                        
            
                  2)
               
               
                  B punktā (“Vienības”) ierakstu aizstāj ar šādu:
                  
                              “21.
                           
                           
                              
                                 Centre d'études et de recherches syrien (CERS)
                              (jeb Centre d'Etude et de Recherche Scientifique (CERS); Scientific Studies and Research Center (SSRC); Centre de Recherche de Kaboun)
                           
                           
                              
                                          
                                             Barzeh Street,
                                       
                                    
                                          
                                             Po Box 4470,
                                       
                                    
                                          
                                             Damascus
                                          
                                       
                                    
                           
                              Palīdz Sīrijas armijai iegādāties aprīkojumu, kuru izmanto demonstrantu uzraudzībai un represijām pret tiem.
                              Tā ir valdības iestāde, kas darbojas ķīmisko ieroču izplatīšanas jomā un ir atbildīga par nekonvencionālo ieroču, tostarp ķīmisko ieroču, un to nogādes raķešu izstrādi un ražošanu.
                           
                           
                              1.12.2011.”